Държавен вестник, бр. 24, 2011 г., стр. 49

БРОЙ  24	
Д Ъ Р Ж А В Е Н  В Е С Т Н И К 	
СТР.  49  
При среднотежки форми на уролитиаза със среднотежки функционални промени на отделителната сис­
тема се решават по буква „б“.    
При тежки форми на уролитиаза с тежки функционални промени на отделителната система се решават 
по буква „а“.
След екстракорпорална литотрипсия (ESWL) и/или ендоскопска литотрипсия (PCNLT, URS) на конкре­
мент в бъбрека или уретера, без остатъчни фрагменти и/или функционални смущения на отделителната 
система, освидетелстваните са годни за военна служба по всички графи.
Болести на мъжките полови органи (N40-N51)
При атрофия на един тестис  (N50.0) и хипотрофия с размер под 1/3 от големината на другия тестис ос­
видетелстваните са негодни за военна служба по графа 2, а при нормални хормонален статус и спермограма 
по останалите  графи са  годни. 
Болести на млечните жлези (N60-N64)
Тук се включват: доброкачествените дисплазии на млечната жлеза (единични кисти, дифузна кистична 
мастопатия, фиброаденоза, фибросклероза, ектазия на млечните канали и др.), възпалителни болести на 
млечната жлеза, фисура на мамилата, мастна некроза, атрофия, галактоцеле, галакторея (несвързана с раж­
дане) и други. 
Решенията са дадени в табличната част.
N62 Гинекомастия
При нормален хормонален статус и цитогенетичен анализ освидетелстваните са годни за военна служба 
по всички графи.
Възпалителни болести на женските тазови органи (N70-N77)
Решенията са дадени в табличната част.
Невъзпалителни болести на женските полови органи (N80-N98) 
Решенията са дадени в табличната част.
N83.0 Фоликуларна киста на яйчника, N83.1 Киста на жълтото тяло, N83.2 Други и неуточнени кисти на 
яйчника (ненеопластични кисти)
Освидетелствани с установени кисти с диаметър над 5 см, еднокамерни, тънкостенни, с ехонегативно 
съдържание, които не изчезват спонтанно или след 3 менструални цикъла, по графи 1, 2 са негодни, а по 
останалите графи подлежат на оперативно лечение. При добър резултат от лечението са годни.
Освидетелствани с установени кисти с диаметър между 3 и 5 см, еднокамерни, тънкостенни, с ехонегатив­
но съдържание със или без субективни оплаквания, причиняващи или не нарушения в менструалния цикъл, 
подлежат на АГ контрол на 6 месеца по графи 1, 2, а по останалите графи са годни.
Освидетелствани с установени кисти с диаметър под 3 см, еднокамерни, тънкостенни, с ехонегативно 
съдържание, които не водят до субективни оплаквания, са годни по всички графи и за мисия.
N94.4,5,6 Първична, вторична и неуточнена дисменорея
Освидетелствани с анамнестични данни за дисменорея са негодни по графи 1, 2, а по останалите графи 
подлежат на лечение. При добър резултат от лечението са годни.
Освидетелствани с дисменорея, неповлияваща се от лечение и водеща до чести състояния на временна 
неработоспособност са негодни за военна служба по всички графи.
Клас XV. Бременност, раждане и послеродов период (O00-O99)
Решенията са дадени в табличната част.
Клас XVI. Някои състояния, възникващи през перинаталния период (Р00-Р96)
Родова травма (Р10-Р15)
(Р10-Р13) Вътречерепно разкъсване и кръвоизлив, други родови травми на ЦНС и тежки родови травми 
на скелета се решават по буква „а“.
Р14 Родова травма на периферната нервна система
Тук влизат най-често срещаните парализа на Erb, парализа на Klumpke и други родови травми на рамен­
ния сплит. Обективизирането на състоянието се извършва с ЕМГ. 
Решението е според степента на увреждане на функциите по съответната буква. 
Решенията са дадени в табличната част.
Клас XVII. Вродени аномалии, деформации и хромозомни аберации (Q00-Q99)
Вродени аномалии на нервната система (Q00-Q07)  
Всички вродени аномалии на нервната система с изключение на Q05.7  и Q05.8 – Spina bifida – лумбална 
и сакрална без хидроцефалия са негодни за военна служба с изключване от военен отчет.  При спина бифида 
над 0,4 см   без хидроцефалия в лумбалния и сакралния отдел решението е по буква „б“, а  под 0,4 см – са 
годни по всички графи. 
Вродени аномалии на окото, ухото, лицето и шията (Q10-Q18)
(Q10-Q15)  Вродени аномалии на окото
Решенията по графи 6 и 7 се вземат предвид изискванията на рубрика Н54.
Решенията са дадени в табличната част.
(Q16-Q17)  Вродени аномалии на ухото
Решенията са дадени в табличната част.
Q18 Други вродени аномалии на лицето и шията
Решенията са дадени в табличната част.
Вродени аномалии на системата на кръвообращението (Q20-Q28)
Тук спадат вродени аномалии на  сърдечните камери и съобщителните отвори, сърдечната преграда, 
пулмоналната, трикуспидалната, аортната и митралната клапа, големите артерии и вени, периферната съдова 
система и други.
Случаите с ехографски установена асимптоматична регургитация до I степен включително на митрална 
клапа (със и без пролапс на митрално клапно платно), на аортна клапа (би- или трикуспидна) по графа 2 са 
негодни за военна служба, а по останалите графи са годни.
Случаите с ехографски установена асимптоматична регургитация до I степен включително на пулмонална 
и трикуспидална клапа по всички графи са годни.
Решенията са дадени в табличната част.